રોંઢો થાતા થાતામાં તો ઘોડાએ ધોળકાના પાદરમાં ડાબા દીધા, ઘડીક પોરો ખાવા ખાચર ડાયરાએ ઘોડાનાં ચોકડાં ડોંચ્યો. પલ્લો કાપવા પંથે પડેલા જાતવાન જનાવરોના પગ ધોળકાના પાદરમાં થંભી ગયા. અસવારોએ પાદરમાં ઝાડનો છાંયો જોઇ ઘોડાના પેગડામાંથી પગ છાંડયા (કાઢ્યા). ધોળકાની ધરતી માથે પગ મૂકી પાદરમાં નજર ફેરવી તો પાદરમાં જાણે સોપો પડી ગયો છે. માણસ તો બોલાસ સાંભળતો નથી. ડાયરો આખો વિમાસણમાં પડી ગયો. આ તો એક વખતની વૈરાટ નગરી. જ્યાં પાંચ પાંડવોના પગલાં પડેલા આજ આમ અણોકરી કાં ?’